LV Eiropas Savienības Oficiālais Vēstnesis L 167/10

KOMISIJAS REGULA (ES) 2015/1040

(2015. gada 30. jūnijs),

ar ko Eiropas Parlamenta un Padomes Regulas (EK) Nr. 396/2005 II, III un V pielikumu groza attiecībā uz azoksistrobīna, dimoksistrobīna, fluroksipīra, metoksifenozīda, metrafenona, oksadiargila un tribenurona maksimālajiem atlieku līmeņiem konkrētos produktos vai uz tiem

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 14. panta 1. punkta a) apakšpunktu, 18. panta 1. punkta b) apakšpunktu un 49. panta 2. punktu,

tā kā:

(1) Dimoksistrobīna un metrafenona maksimālie atlieku līmeņi (MAL) ir noteikti Regulas (EK) Nr. 396/2005 III pielikuma A daļā. Azoksistrobīna, fluroksipīra, metoksifenozīda, oksadiargila un tribenurona maksimālie atlieku līmeņi (MAL) ir noteikti Regulas (EK) Nr. 396/2005 II pielikumā un III pielikuma B daļā.

(2) Eiropas Pārtikas nekaitīguma iestāde (“Iestāde”) saskaņā ar Regulas (EK) Nr. 396/2005 12. panta 2. punktu saistībā ar tās 12. panta 1. punktu sniedza pamatotu atzinumu par spēkā esošajiem azoksistrobīna MAL (2). Tā ieteica pazemināt MAL mandelēm, Brazīlijas riekstiem, Indijas riekstiem, kastaņiem, kokosriekstiem, lazdu riekstiem, makadāmiju riekstiem, pekanriekstiem, priežu riekstiem, valriekstiem, sparģeļiem, kukurūzas graudiem, kafijas pupiņām, zāļu tējām (kaltētām, no saknēm), cukurbietēm (saknēm) un cigoriņu saknēm. Attiecībā uz citiem produktiem tā ieteica saglabāt vai paaugstināt spēkā esošos MAL. Iestāde secināja, ka nav pieejama pilnīga informācija par MAL salātu baldriņiem, platlapu cigoriņiem (endīvijām), kressalātiem, sējas pazvērītēm, rukolas salātiem, brūnajām sinepēm, Brassica spp. lapām un dzinumiem, cūkām (muskuļiem, taukiem, aknām, nierēm), liellopiem (muskuļiem, taukiem, aknām, nierēm), aitām (muskuļiem, taukiem, aknām, nierēm), kazām (muskuļiem, taukiem, aknām, nierēm), mājputniem (muskuļiem, taukiem, aknām), (liellopu, aitas un kazas) pienam, kā arī putnu olām, un ka riska pārvaldītājiem būtu jāturpina šā jautājuma izskatīšana. Patērētāji nav apdraudēti, tādēļ minēto produktu spēkā esošie vai Iestādes noteiktie MAL būtu jāiekļauj Regulas (EK) Nr. 396/2005 II pielikumā. Šie MAL tiks pārskatīti; pārskatīšanā tiks ņemta vērā informācija, kas būs pieejama divu gadu laikā no šīs regulas publicēšanas dienas.

(3) Pārtikas kodeksa komisija (CAC) (3) pieņēma kodeksa MAL (CXL) attiecībā uz azoksistrobīnu miežos, kafijas pupiņās, auzās, kartupeļos un sorgo. Tā kā šo CXL pamatā ir atjaunināts Iestādes novērtējums, tos ir lietderīgi ņemt vērā, izņemot tos CXL, kuri nav droši patērētājiem Savienībā un par kuriem Savienība ir reģistrējusi atrunu Pārtikas kodeksa komisijā (4).

(4) Iestāde saskaņā ar Regulas (EK) Nr. 396/2005 12. panta 2. punktu saistībā ar tās 12. panta 1. punktu sniedza pamatotu atzinumu par spēkā esošajiem dimoksistrobīna MAL (5). Tā ierosināja mainīt atlieku definīciju un ieteica samazināt MAL kviešu graudiem. Attiecībā uz citiem produktiem tā ierosināja saglabāt spēkā esošos MAL. Iestāde secināja, ka nav pieejama pilnīga informācija par MAL liellopiem (muskuļiem, taukiem, aknām, nierēm), aitām (muskuļiem, taukiem, aknām, nierēm), kazām (muskuļiem, taukiem, aknām, nierēm) un (liellopu, aitas, kazas) pienam un ka riska pārvaldītājiem būtu jāturpina šā jautājuma izskatīšana. Patērētāji nav apdraudēti, tādēļ minēto produktu spēkā esošie vai Iestādes noteiktie MAL būtu jāiekļauj Regulas (EK) Nr. 396/2005 II pielikumā. Šie MAL tiks pārskatīti; pārskatīšanā tiks ņemta vērā informācija, kas būs pieejama divu gadu laikā no šīs regulas publicēšanas dienas.

(5) Iestāde saskaņā ar Regulas (EK) Nr. 396/2005 12. panta 2. punktu saistībā ar tās 12. panta 1. punktu sniedza pamatotu atzinumu par spēkā esošajiem fluroksipīra MAL (6). Tā ierosināja mainīt atlieku definīciju. Iestāde secināja, ka nav pieejama pilnīga informācija par MAL āboliem, ķiplokiem, sīpoliem, šalotēm, timiānam, puraviem, miežu graudiem, kukurūzas graudiem, auzu graudiem, rudzu graudiem, sorgo graudiem, kviešu graudiem, zāļu tējām (no ziediem), cukurniedrēm, cūkām (muskuļiem, taukiem, aknām, nierēm), liellopiem (muskuļiem, taukiem, aknām, nierēm), aitām (muskuļiem, taukiem, aknām, nierēm), kazām (muskuļiem, taukiem, aknām, nierēm) un (liellopu, aitas, kazas) pienam un ka riska pārvaldītājiem būtu jāturpina šā jautājuma izskatīšana. Patērētāji nav apdraudēti, tādēļ minēto produktu spēkā esošie vai Iestādes noteiktie MAL būtu jāiekļauj Regulas (EK) Nr. 396/2005 II pielikumā. Šie MAL tiks pārskatīti; pārskatīšanā tiks ņemta vērā informācija, kas būs pieejama divu gadu laikā no šīs regulas publicēšanas dienas. Iestāde secināja, ka nav pieejama informācija par MAL citrusaugļiem, galda olīvām un olīvām eļļas ražošanai un pieejamā informācija nav pietiekama par MAL bumbieriem, cidonijām, mespiliem, eriobotrijām un lielajiem loksīpoliem, lai noteiktu pagaidu MAL, un riska pārvaldītājiem būtu jāturpina šā jautājuma izskatīšana. Minēto produktu MAL būtu jānosaka atbilstoši konkrētai noteikšanas robežai.

(6) Iestāde saskaņā ar Regulas (EK) Nr. 396/2005 12. panta 2. punktu saistībā ar tās 12. panta 1. punktu sniedza pamatotu atzinumu par spēkā esošajiem metoksifenozīda MAL (7). Tā ieteica samazināt MAL pupām (kaltētām) un zemesriekstiem. Attiecībā uz citiem produktiem tā ieteica saglabāt vai paaugstināt spēkā esošos MAL. Iestāde secināja, ka nav pieejama pilnīga informācija par MAL baklažāniem, cūkām (muskuļiem, taukiem, aknām, nierēm), liellopiem (muskuļiem, taukiem, aknām, nierēm), aitām (muskuļiem, taukiem, aknām, nierēm), kazām (muskuļiem, taukiem, aknām, nierēm), mājputniem (muskuļiem, taukiem, aknām), (liellopu, aitas un kazas) pienam, kā arī putnu olām, un ka riska pārvaldītājiem būtu jāturpina šā jautājuma izskatīšana. Patērētāji nav apdraudēti, tādēļ minēto produktu spēkā esošie vai Iestādes noteiktie MAL būtu jāiekļauj Regulas (EK) Nr. 396/2005 II pielikumā. Šie MAL tiks pārskatīti; pārskatīšanā tiks ņemta vērā informācija, kas būs pieejama divu gadu laikā no šīs regulas publicēšanas dienas. Iestāde secināja, ka nav pieejama informācija par MAL apelsīniem, mandarīniem un kukurūzas graudiem un ka riska pārvaldītājiem būtu jāturpina šā jautājuma izskatīšana. MAL kukurūzas graudiem būtu jānosaka atbilstoši konkrētai noteikšanas robežai. Pēc tam, kad Iestāde iesniedza savu atzinumu (8), tika pieņemti CXL apelsīniem un mandarīniem. Regulā (EK) Nr. 396/2005 tās pašreizējā redakcijā minētajiem produktiem noteiktie MAL atspoguļo šos CXL. Tādēļ MAL apelsīniem un mandarīniem nebūtu jāgroza.

(7) Iestāde saskaņā ar Regulas (EK) Nr. 396/2005 12. panta 2. punktu saistībā ar tās 12. panta 1. punktu sniedza pamatotu atzinumu par spēkā esošajiem metrafenona MAL (9). Tā ierosināja mainīt atlieku definīciju un ieteica samazināt MAL kviešu graudiem un rudzu graudiem. Attiecībā uz citiem produktiem tā ieteica saglabāt vai paaugstināt spēkā esošos MAL. Tā secināja, ka nav pieejama pilnīga informācija par MAL baklažāniem un ka riska pārvaldītājiem būtu jāturpina šā jautājuma izskatīšana. Iestāde jau iepriekš ir sniegusi atzinumu par baklažānu MAL (10). Patlaban ir lietderīgi ņemt vērā minētajā atzinumā pausto proporcionalitātes pieeju. Iestāde secināja, ka nav pieejama informācija par MAL liellopiem (muskuļiem, taukiem, aknām, nierēm), aitām (muskuļiem, taukiem, aknām, nierēm), kazām (muskuļiem, taukiem, aknām, nierēm) un (liellopu, aitas, kazas) pienam un ka riska pārvaldītājiem būtu jāturpina šā jautājuma izskatīšana. Šo produktu MAL būtu jānosaka atbilstoši konkrētai noteikšanas robežai.

(8) Saskaņā ar Komisijas Regulu (ES) Nr. 823/2012 (11) oksadiargila atļaujas termiņš beidzās 2014. gada 31. martā. Visas spēkā esošās atļaujas attiecībā uz augu aizsardzības līdzekļiem, kas satur darbīgo vielu oksadiargilu, ir atsauktas, un labvēlības periodi beidzas vēlākais 2015. gada 30. septembrī. Tāpēc saskaņā ar Regulas (EK) Nr. 396/2005 17. pantu saistībā ar tās 14. panta 1. punktu būtu jāsvītro MAL, kas attiecībā uz minēto aktīvo vielu ir noteikti II un III pielikumā. Tas nebūtu attiecināms uz MAL, kas atbilst CXL, kuru pamatā ir lietojums trešajās valstīs, taču ar nosacījumu, ka tie ir pieņemami patērētāju drošības ziņā. Tas nebūtu jāattiecina arī uz gadījumiem, kad MAL ir īpaši noteikti kā importa pielaides.

(9) Iestāde saskaņā ar Regulas (EK) Nr. 396/2005 12. panta 2. punktu saistībā ar tās 12. panta 1. punktu sniedza pamatotu atzinumu par spēkā esošajiem tribenurona MAL (12). Tā ieteica saglabāt spēkā esošos MAL.

(10) Attiecībā uz produktiem, uz kuriem nav atļauts izmantot attiecīgo augu aizsardzības līdzekli, un attiecībā uz kuriem nav noteiktas importa pielaides vai CXL, MAL būtu jānosaka atbilstoši konkrētai noteikšanas robežai vai jāpiemēro sākotnējais MAL, kas noteikts Regulas (EK) Nr. 396/2005 18. panta 1. punkta b) apakšpunktā.

(11) Komisija apspriedās ar Eiropas Savienības references laboratorijām pesticīdu atlieku noteikšanai par vajadzību koriģēt atsevišķas noteikšanas robežas. Attiecībā uz vairākām vielām minētās laboratorijas secināja, ka atsevišķām precēm tehnikas attīstība prasa noteikt īpašas noteikšanas robežas.

(12) Pamatojoties uz Iestādes pamatotajiem atzinumiem un ņemot vērā ar izskatāmo jautājumu saistītos faktorus, attiecīgās MAL izmaiņas atbilst Regulas (EK) Nr. 396/2005 14. panta 2. punkta prasībām.

(13) Apspriedes ar Savienības tirdzniecības partneriem par jaunajiem MAL notika ar Pasaules tirdzniecības organizācijas starpniecību, un to piezīmes ir ņemtas vērā.

(14) Tāpēc būtu attiecīgi jāgroza Regula (EK) Nr. 396/2005.

(15) Lai nodrošinātu produktu normālu tirdzniecību, pārstrādi un patēriņu, šajā regulā būtu jāparedz pārejas pasākumi attiecībā uz produktiem, kuri ir ražoti pirms MAL izmaiņām un par kuriem informācija liecina, ka tiek saglabāts augsts patērētāju aizsardzības līmenis.

(16) Pirms grozīto MAL piemērošanas būtu jāparedz pietiekami ilgs laikposms, lai dalībvalstis, trešās valstis un pārtikas apritē iesaistītie uzņēmēji varētu sagatavoties jauno, no MAL grozījumiem izrietošo, prasību izpildei.

(17) Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

IR PIEŅĒMUSI ŠO REGULU.

1. pants

Regulas (EK) Nr. 396/2005 II, III un V pielikumu groza saskaņā ar šīs regulas pielikumu.

2. pants

Uz produktiem, kas ražoti pirms 2016. gada 20. janvāra, joprojām attiecas Regula (EK) Nr. 396/2005 tās iepriekšējā redakcijā pirms grozījumiem, kas izdarīti ar šo regulu.

3. pants

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

To piemēro no 2016. gada 21. janvāra. Tomēr pielikuma 1. punkta c) apakšpunktu un 3. punktu piemēro no 2015. gada 1. oktobra.

Šī regula uzliek saistības kopumā un ir tieši piemērojama visās dalībvalstīs. Briselē, 2015. gada 30. jūnijā Komisijas vārdā – priekšsēdētājs Jean-Claude JUNCKER

(1) OV L 70, 16.3.2005., 1. lpp.

(2) European Food Safety Authority. Review of the existing maximum residue levels (MRLs) for azoxystrobin according to Article 12 of Regulation (EC) No 396/2005. EFSA Journal 2013; 11(12):3497 (97 lpp.).

(3) Pārtikas kodeksa komisijas pesticīdu atlieku komitejas ziņojumi ir pieejami: http://www.codexalimentarius.org/download/report/917/REP14_PRe.pdf. Joint FAO/WHO food standards programme Codex Alimentarius Commission. II un III papildinājums, 37. sesija, Ženēva, Šveice, 2014. gada 14.–18. jūlijs.

(4) Scientific support for preparing a EU position for the 46th Session of the Codex Committee on Pesticide Residues (CCPR). EFSA Journal 2014; 12(7):3737 (182 lpp.). doi:10.2903/j.efsa.2014.3737.

(5) European Food Safety Authority. Review of the existing maximum residue levels (MRLs) for dimoxystrobin according to Article 12 of Regulation (EC) No 396/2005. EFSA Journal 2013; 11(11):3464 (41 lpp.).

(6) European Food Safety Authority. Review of the existing maximum residue levels (MRLs) for fluroxypyr according to Article 12 of Regulation (EC) No 396/2005. EFSA Journal 2013; 11(12):3495 (49 lpp.).

(7) European Food Safety Authority. Review of the existing maximum residue levels (MRLs) for methoxyfenozide according to Article 12 of Regulation (EC) No 396/2005. EFSA Journal 2014; 12(1):3509 (68 lpp.).

(8) Komisijas 2014. gada 5. maija Regula (ES) Nr. 491/2014, ar kuru groza Eiropas Parlamenta un Padomes Regulas (EK) Nr. 396/2005 II un III pielikumu attiecībā uz ametoktradīna, azoksistrobīna, cikloksidima, ciflutrīna, dinotefurāna, fenbukonazola, fenvalerāta, fludioksonila, fluopirama, flutriafola, fluksapiroksāda, glufozinātamonija, imidakloprīda, indoksakarba, MCPA, metoksifenozīda, pentiopirāda, spinetorāma un trifloksistrobīna maksimālajiem atlieku līmeņiem konkrētos produktos vai uz tiem (OV L 146, 16.5.2014., 1. lpp.).

(9) European Food Safety Authority. Review of the existing maximum residue levels (MRLs) for metrafenone according to Article 12 of Regulation (EC) No 396/2005. EFSA Journal 2013; 11(12):3498 (43 lpp.).

(10) European Food Safety Authority. Modification of the existing MRLs for metrafenone in various crops. EFSA Journal 2013; 11(1):3075 (30 lpp.).

(11) Komisijas 2012. gada 14. septembra Regula (ES) Nr. 823/2012, ar ko paredz atkāpi no Īstenošanas Regulas (ES) Nr. 540/2011 attiecībā uz atļaujas termiņa beigām šādām darbīgajām vielām: 2,4-DB, benzoskābe, beta-ciflutrīns, ciazofamīds, ciflutrīns, Coniothyrium minitans celms CON/M/91-08 (DSM 9660), deltametrīns, dimetēnamīds-P, etofumezāts, etoksisulfurons, fenamidons, flazasulfurons, flufenacets, flurtamons, foramsulfurons, fostiazāts, imazamokss, iprodions, izoksaflutols, jodsulfurons, karfentrazonetils, linurons, maleīnhidrazīds, mekoprops, mekoprops-P, mezosulfurons, mezotrions, oksadiargils, oksasulfurons, pendimetalīns, pikoksistrobīns, piraklostrobīns, propikonazols, propinebs, propizamīds, propoksikarbazons, siltiofams, trifloksistrobīns, varfarīns un zoksamīds (OV L 250, 15.9.2012., 13. lpp.).

(12) European Food Safety Authority. Review of the existing maximum residue levels (MRLs) for tribenuron according to Article 12 of Regulation (EC) No 396/2005. EFSA Journal 2013; 11(11):3457 (32 lpp.).